Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1643

10. Az anakreoni hagyomány (14 óra) Egy poétikai hagyomány története kialakulásától korunkig Anakreon: Engem a szerelem, Gyűlölöm, Reggelizem, Töredék a halálról, Csokonai: A boldogság, Tartózkodó kérelem, Az alvó Lillára, Az anákreoni versek, Vas István: Piroska, Csúnya szeptember, Korán sötétedik, Kibírta, néhány vers Géher István Anakreoni dalok című kötetéből Memoriter Teljes művek és részletek szöveghű felidézése (legalább 3 vers és egy 15–20 soros epikai vagy drámarészlet), az idézetek célnak és szövegkörnyezetnek megfelelő alkalmazása. A megtanulandó szövegek között minden esetben legyen legalább egy kortárs mű vagy műrészlet is. A továbbhaladás feltételei Kellő tempójú, olvasható írás, a szöveg megértését biztosító olvasás, felolvasás. A kommunikációs helyzetnek megfelelő nyelvhasználat. A címzettnek, a témának, a beszédhelyzetnek megfelelő szabatos fogalmazás. A tömegkommunikáció gyakori műfajairól, eszközeikről és hatásukról szerzett alapvető ismeretek birtokában véleményalkotás, kritikus magatartás befogadásukban. A nyelvi szintek (hang, szó, mondat) szabályairól és elemkészletéről eddig tanultak fogalmi megnevezése, rendszerezése. A beszédhang és a fonéma kapcsolatának értelmezése, a legfőbb hangtani szabályok ismerete, az azokhoz való alkalmazkodás (szükség szerint) szóban és írásban. Morfológiai és mondattani ismeretek alkalmazása nyelvi anyagok elemzésében. A magyar helyesírás alapelveinek ismerete, alapvető helyesírási készség. Jegyzet és vázlat készítése írott szövegről, előadásról. Könyvtárhasználati tájékozottság. Jártasság szövegelemző eljárásokban. Az olvasott szépirodalmi szövegek szó szerinti és többletjelentésének megkülönböztetése. 2008/177. szám Epikai, drámai, lírai formák, műfajok azonosítása, idő-, tér- és cselekményszerkezet bemutatása, az elbeszélői nézőpont, a beszédhelyzet értelmezése. Archetípusok, motívumok, műfajok, poétikai sajátosságok felismerése, értelmezése. A lírai kompozíció meghatározó elemeinek (beszédhelyzet, verselés, ismétlődés) megnevezése. Az ütemhangsúlyos és az időmértékes verselés megkülönböztetése, néhány alapvető versforma ismerete. Kapcsolatok fölidézése a kortárs és a klasszikus, valamint az európai és a magyar irodalmi alkotások között.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes